《答李昼宣德示诗卷》
宋代·李复

志学长年患小成，五言今喜继家声。
因君笔墨多新语，满路云家得美名。
才业未堪高卧显，篇章自欲以文鸣。
归时正是春风好，拥辔应教取次行。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。